**SECȚIUNEA IV**

**CONTRACT DE ACHIZIȚIE PUBLICĂ DE SERVICII**

Nr. \_\_\_\_\_ din \_\_\_\_\_\_\_\_\_\_\_\_

În temeiul Legii nr. 98/2016 privind achiziţiile publice, cu modificările și completările ulterioare,

1. **Părţile**

**AGENȚIA NAȚIONALĂ PENTRU EGALITATE DE ȘANSE**, cu sediul principal …………., cod fiscal ……………………………..deschis la Trezoreria Municipiului Bucureşti ,reprezentat prin**…………………………………………..,** în calitate de **Achizitor**, pe de o parte

**şi**

**...............................,** cu sediul .............., Str.............................. nr. .........., județ/sector ...., tel/fax: ............, având codul fiscal ..........., înregistrat la Registrul Comerțului sub nr. .............. cont RO ....TREZ .................. deschis la Trezorerie ............, reprezentată prin ............... – ............, în calitate de **Prestator**, pe de altă parte.

denumite în continuare fiecare în parte, „**Partea**” şi în mod colectiv „**Părţile**”, au convenit încheierea prezentului contract de servicii.

**2. TERMENI ŞI DEFINIŢII**

**2.1** - În prezentul contract următorii termeni vor fi interpretaţi astfel:

**a.achizitor şi prestator**- părţile contractante aşa cum acestea sunt numite în contract;

**b.preţul contractului -** preţul plătibil prestatorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract, acceptate ca fiind corespunzătoare de către achizitor;

**c. servicii** - activităţi a căror prestare face obiectul contractului, organizare evenimente, asistență tehnică de specialitate acordată pe toată durata de derulare a acestuia şi orice alte asemenea obligaţii care revin prestatorului prin contract;

**d.** **produse** - echipamente şi orice alte bunuri, pe care prestatorul are obligaţia de a le furniza aferent serviciilor prestate conform contractului și cerințelor din caietul de sarcini;

**e**. **destinaţie** – locaţia/locațiile unde prestatorul are obligaţia de a presta serviciile**;**

**f.** **standarde** – standardele, reglementările tehnice sau altele asemenea stabilite conform cerinţelor tehnice şi reglementările legale în vigoare;

**g. forţa majoră** - este orice eveniment extern, imprevizibil, absolut, invincibil si inevitabil, care împiedică în tot sau în parte executarea obligațiilor contractuale ce le revin părților, potrivit prezentului contract și este constatat de o autoritate competentă; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargo, enumerarea nefiind exhaustivă ci enunţiativă; nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;

**h. conflict de interese –** prin conflict de interese se înţelege orice situaţie în care membrii personalului autorităţii contractante sau ai unui furnizor de servicii de achiziţie care acţionează în numele autorităţii contractante, care sunt implicaţi în desfăşurarea procedurii de atribuire sau care pot influenţa rezultatul acesteia au, în mod direct sau indirect, un interes financiar, economic sau un alt interes personal, care ar putea fi perceput ca element care compromite imparţialitatea ori independenţa lor în contextul procedurii de atribuire.

**i. penalitate contractuală –** despăgubirea stabilită în contract ca fiind plătibilă de către una din părţile contractante către cealaltă parte, în caz de neîndeplinire, îndeplinire necorespunzătoare sau cu întârziere a obligaţiilor din contract (majorări de întârziere și/sau daune-interese);

**j. zi**- zi calendaristică, în afara cazului în care se prevede expres că sunt zile lucrătoare; an - 365 de zile.

**3. INTERPRETARE**

**3.1** În prezentul contract, cu excepţia unei prevederi contrare cuvintele la forma singular vor include forma de plural şi vice versa, acolo unde acest lucru este permis de context.

**3.2** Termenul “zi” sau “zile” sau orice referire la zile reprezintă zile calendaristice dacă nu se specifică în mod diferit.

**3.3** Clauzele şi expresiile vor fi interpretate prin raportare la întregul contract.

**4. OBIECTUL CONTRACTULUI**

**4.1** Prestatorul se obligă să presteze **Serviciile de organizare evenimente în cadrul proiectului proiectul privind Conferința internațională la nivel înalt și Reuniunea Rețelei SYNERGY, organizată în contextul PRES RO al Consiliului UE 2019 „Europa fără violență împotriva femeilor și fetelor. Perspective ale Convenției de la Istanbul: Un nou orizont - Schimbarea paradigmei pentru toți factorii de decizie”, finanțată prin Mecanismul Financiar Norvegian în perioada 2014-2021, în cadrul Fondului pentru Relații Bilaterale, la nivelul Programului Justiție,** conform anexei nr. 1 - caietul de sarcini, anexei nr. 2 - Propunerea tehnică si anexei nr. 3 – Propunerea financiara a prestatorului, în perioada convenită şi în conformitate cu obligaţiile asumate prin prezentul contract.

**4.2** Achizitorul se obligă să plătească preţul convenit în prezentul contract, pentru serviciile prestate și recepționate conform art. 5.1

**4.3**. Serviciul de organizare eveniment este ..............................

**5. PREŢUL CONTRACTULUI**

**5.1** Preţul convenit pentru îndeplinirea contractului subsecvent, plătibil prestatorului de catre achizitor, conform ofertei prestatorului, este de **.................. lei fara TVA,** respectiv **............... lei cu TVA inclus,** conform anexei nr. 3 - propunerea financiară, la prezentul contract.

**5.2** Tarifele convenite pentru îndeplinirea contractului, sunt cele declarate de prestator în propunerea financiară, anexa nr. 3 la prezentul contract.

**5.3**. Prețul contractului este ferm, neajustabil, pe întreaga durată a derulării acestuia.

**6. DURATA CONTRACTULUI**

**6.1** Durata contractului este de la semnarea acestuia de către ambele părți până la data de …….

**6.2.** Contractul nu va fi considerat terminat până când părţile nu şi-au îndeplinit toate obligaţiile asumate prin contract, dar nu mai târziu de data precizată la pct. 6.1.

**6.3.** Prezentul contract încetează să producă efecte de la data îndeplinirii de către ambele părţi contractante a obligaţiilor care le revin conform contractului.

**7. EXECUTAREA CONTRACTULUI**

**7.1** Prestarea serviciilor începe după emiterea ordinului/instrucțiunii de începere emis de achizitor.

**8. DOCUMENTELE CONTRACTULUI**

**8.1.** Prestatorul va presta serviciile în condiţiile stabilite prin prezentul contract, care include în ordinea enumerării, următoarele:

**a)** caietul de sarcini, inclusiv clarificările şi/sau măsurile de remediere aduse până la depunerea ofertelor ce privesc aspectele tehnice şi financiare – Anexa 1

b) propunerea tehnică – Anexa 2 inclusiv clarificările din perioada de evaluare;

**c)** propunerea financiară-Anexa 3, inclusiv clarificările din perioada de evaluare;

**d)** garanția de bună execuție – Anexa 4.

e) proces verbal de predare-primire cantitativă și calitativă a serviciilor/Notă de avizare și alte formulare specifice şi documente relevante.

**9. GARANȚIA DE BUNĂ-EXECUȚIE A CONTRACTULUI**

**9.1.** Prestatorul are obligaţia de a constitui garanţia de bună execuţie a contractului în termen de 5 zile lucrătoare de la semnarea prezentului contract subsecvent, în conformitate cu prevederile art. 39-40 din H.G. nr. 395/2016. Contul bancar de trezorerie al Achizitorului este: ……………….

**9.2.** Achizitorul emite ordinul/instrucţiunea de începere a executării contractului numai după ce Prestatorul a făcut dovada constituirii garanţiei de bună execuţie.

**9.3.** In cazul în care prestatorul nu transmite garanţia de bună execuţie în perioada specificată termenul prevăzut la punctul 9. (1), contractul este reziliat de drept, fără obligaţia de notificare sau îndeplinire a oricărei formalităţi de către Achizitor.

**9.4.** Cuantumul garanţiei de bună execuţie a contractului este **……….lei** reprezentând un procent de 10% din valoarea contractului, fără TVA.

**9.5.** Achizitorul are dreptul de a emite pretenţii asupra garanţiei de bună execuţie, în limita prejudiciului creat, dacă Prestatorul nu îşi îndeplineşte, sau îşi îndeplineşte necorespunzător obligaţiile asumate prin prezentul contract. Anterior emiterii unei pretenţii asupra garanţiei de bună execuţie, Achizitorul are obligaţia de a notifica acest lucru Prestatorului, precizând totodată obligaţiile care nu au fost respectate.

**9.6.** Achizitorul se obligă să restituie garanţie de bună execuţie a contractului în termen de 14 zile de la data încetării acestuia și îndeplinirii de către prestator a obligaţiilor asumate prin contractul dacă nu a ridicat până la acea dată pretenţii asupra ei.

**10. CARACTERUL CONFIDENŢIAL AL CONTRACTULUI**

**10.1.** (**1)** O parte contractantă nu are dreptul, fără acordul scris al celeilalte părţi:

**a)** de a face cunoscut contractul sau orice prevedere a acestuia unei terţe părţi, în afara acelor persoane implicate în îndeplinirea contractului;

**b)** de a utiliza informaţiile şi documentele obţinute sau la care are acces în perioada de derulare a contractului, în alt scop decât acela de a-şi îndeplini obligaţiile contractuale.

**(2)** Dezvăluirea oricărei informaţii faţă de persoanele implicate în îndeplinirea contractului se va face confidenţial şi se va extinde numai asupra acelor informaţii necesare în vederea îndeplinirii contractului.

**10.2.** O parte contractantă va fi exonerată de răspunderea pentru dezvăluirea de informaţii referitoare la contract dacă:

**a)** informaţia era cunoscută părţii contractante înainte ca ea să fi fost primită de la cealaltă parte contractantă; sau

**b)** informaţia a fost dezvăluită după ce a fost obţinut acordul scris al celeilalte părţi contractante pentru asemenea dezvăluire; sau

**c)** partea contractantă a fost obligată în mod legal să dezvăluie informaţia.

**11. OBLIGAŢIILE PRESTATORULUI**

**11.1** Prestatorul se obligă să presteze serviciile de organizare de evenimente la standardele şi performanţele prezentate în propunerea tehnică – anexa nr. 2 la prezentul contract şiîn conformitate cu cerinţele din caietul de sarcini - anexa nr. 1, la prezentul contract.

**11.2**. Prestatorul are obligația să presteze serviciile menționate la pct. 11.1. cu asigurarea tuturor serviciilor menţionate în propunerea tehnică și caietul de sarcini pentru evenimentul menționat la pct. 4.3.

**11.3**. Prestatorul asigură serviciile de organizare a transportului pentru participanţi/decontarea transportului.

**11.4.** Prestatorul asigură activităţi de secretariat pe parcursul derulării evenimentelor, concomitent cu asigurarea prezenţei unei persoane de specialitate în domeniul instalaţiilor audio-video pentru gestionarea și utilizarea acestor instrumente.

**11.5.** Prestatorul realizează un raport de activitate, la terminarea conferinței, în maxim 10 zile lucrătoare, care va conţine detalii despre activităţile desfăşurate, întârzierile sau cauzele care au dus la modificări în cadrul activităţilor respective, observaţii ale părţilor implicate, numărul de participanţi, calitatea serviciilor, raportul financiar, etc.

**11.6.** Pentru fiecare sesiune/eveniment prestatorul este obligat să asigure prezenţa unui/unor coordonator/coordonatori de eveniment/sesiune, conform caietului de sarcini.

**11.7.** Persoanele de contact menţionate la pct. 11.7. nu sunt incluse în numărul de participanţi estimat pentru eveniment.

**11.8.** Prestatorul asigură rezervările la comanda achizitorului și în funcție de solicitările participanților și efectuează decontarea biletelor de transport către participanți sau, după caz decontarea bonurilor de carburant.

**11.9.** Prestatorul realizează o bază de date/centralizare cu participanții la evenimente, după modelul furnizat de achizitor după semnarea contractului.

**11.10.** Pe toată perioada de desfășurarea a sesiunilor/evenimentului, prestatorul asigură prezența permanentă a cel putin 1 persoană care să sprijine participanții pe toată perioada sesiunii/evenimentului.

**11.11.** La finalul contractului prestatorul predă achizitorului toate materialele consumabile rămase neutilizate sau parţial utilizate. Predarea se face pe bază de proces verbal de predare – primire semnat de ambele părţi.

**11.12.** Prestatorul are obligația de a răspunde solicitărilor achizitorului privind organizarea fiecărui eveniment în parte, în termen de maxim 24 de ore de la primirea solicitării.

**11.13.** (1) Prestatorul are obligația de a transmite către achizitor, documente care să prezinte următoarele:

1. variantele privind locația de desfășurare a evenimentului;
2. programul de derulare a evenimentului**;**
3. variante privind modul de organizare pentru coffe-break/cină/prânz.

**(2)** Documentele transmise conform alin. (1) sunt agreate de comun acord, de către părți.

**11.14.** **(1)** Prestatorul are obligaţia de a prezenta achizitorului, în termen de 5 zile lucrătoare de la derularea evenimentului Raportul evenimentului.

**(2)** Prestatorul are obligaţia de a transmite anexat la Raportul evenimentului listele de prezență, semnate de participanții la eveniment.

**(2)** În cazul în care, achizitorul are observații la raport, Prestatorul are obligația de a reface raportul şi de a transmite ultima versiune a acestuia pentru aprobare achizitorului, în termen de maxim 3 zile lucrătoare de la primirea observaţiilor de la aceasta. Raportul trebuie să cuprindă detalii tehnice, administrative şi financiare referitoare la eveniment, precum şi o evaluare a obiectivelor propuse şi a rezultatelor obţinute. Dacă numărul clarificărilor transmise de către Achizitor depășește 3, raportul va fi returnat ca fiind neacceptat și neconform cerințelor.

**11.15. (1)** Prestatorul se obligă să supravegheze prestarea serviciilor, să asigure resursele umane, materialele şi orice alte echipamente, fie de natură provizorie, fie definitivă cerute de şi pentru contract, în măsura în care necesitatea asigurării acestora este prevăzută în contract sau se poate deduce în mod rezonabil din contract.

**(2)** Prestatorul este pe deplin responsabil pentru execuţia serviciilor. Totodată, este răspunzător atât de siguranţa tuturor operaţiunilor şi metodelor de prestare utilizate, cât şi de calificarea personalului folosit pe toată durata contractului.

**11.16.** Prestatorul se obligă să despăgubească achizitorul împotriva oricăror:

1. Reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, nume, mărci înregistrate etc.), legate de echipamentele, materialele, instalaţiile sau utilajele folosite pentru sau în legătură cu produsele furnizate;
2. Daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

**12. OBLIGAŢIILE ACHIZITORULUI**

**12.1** Achizitorul se obligă să achiziţioneze, respectiv să cumpere şi să plătească preţul convenit în prezentul contract pentru….

**12.2.** Achizitorul se obligă să pună la dispoziţia prestatorului orice facilităţi şi/sau informaţii pe care acesta le solicită şi pe care le consideră necesare îndeplinirii contractului.

**12.3.** Achizitorul se obligă să recepționeze cantitativ și calitativ serviciile prestate şi materialele furnizate pentru îndeplinirea contractului, respectiv să verifice conformitatea serviciilor prestate cu propunerea tehnică și caietul de sarcini.

**12.4.** Achizitorul nu va fi responsabil de nici un fel de daune interese, compensaţii plătibile prin lege, în privinţa sau ca urmare a unui accident sau prejudiciu rezultând din vina prestatorului şi/sau angajaţilor acestuia.

**12.5.** Achizitorul este îndreptăţit să emită dispoziţiile pe care le consideră necesare. Dacă prestatorul consideră că dispoziţiile achizitorului sunt nejustificate şi inoportune, acesta poate indica obiecţiuni în mod oficial, dar acestea nu îl absolvă de a executa dispoziţiile primite, în afara cazului în care acestea contravin prevederilor legale.

**12.6.** Achizitorul se obligă să efectueze plățile aferente serviciilor prestate în condiţiile prevăzute la art. 17 din prezentul contract.

13.CODUL DE CONDUITĂ

* + 1. **13.1.** Prestatorul va acţiona întotdeauna loial şi imparţial şi ca un consilier de încredere pentru achizitor conform regulilor şi/sau codului de conduită al profesiei sale, precum şi cu discreţia necesară. Se va abţine să facă afirmaţii publice în legătură cu serviciile prestate fără să aibă aprobarea prealabilă a achizitorului, precum şi să participe în orice activităţi care sunt în conflict cu obligaţiile sale contractuale în raport cu acesta.
    2. **13.2.** În cazul în care prestatorul sau oricare din asociaţii săi, se oferă să dea, ori sunt de acord să ofere ori să dea, sau dau oricărei persoane, mită, bunuri în dar, facilităţi ori comisioane în scopul de a determina ori recompensa îndeplinirea ori neîndeplinirea oricărui act sau fapt privind contractul de prestări servicii sau orice alt contract încheiat cu achizitorul, ori pentru a favoriza sau defavoriza orice persoană în legătură cu contractul sau cu orice alt contract încheiat cu acesta, achizitorul poate decide încetarea contractului, fără a aduce atingere niciunui drept anterior dobândit de prestator în baza contractului.
    3. **13.3.** Plăţile către prestator aferente contractului vor constitui singurul venit ori beneficiu ce poate deriva din contract, şi atât prestatorul cât şi personalul său salariat ori contractat, inclusiv conducerea sa şi salariaţii din teritoriu, nu vor accepta niciun comision, discount, alocaţie, plată indirectă ori orice altă forma de retribuţie în legătură cu sau pentru executarea obligaţiilor din contract.
    4. **13.4.** Prestatorul nu va avea nici un drept, direct sau indirect, la vreo redevenţă, facilitate sau comision cu privire la orice bun sau procedeu brevetat sau protejat utilizate în scopurile contractului, fără aprobarea prealabilă în scris a achizitorului.
    5. **13.5.** Prestatorul şi personalul său vor respecta secretul profesional, pe perioada executării contractului, inclusiv pe perioada oricărei prelungiri a acestuia, precum şi după încetarea contractului. În acest sens, cu excepţia cazului în care se obţine acordul scris prealabil al achizitorului, prestatorul şi personalul său, salariat ori contractat de acesta, incluzând conducerea şi salariaţii din teritoriu, nu vor comunica niciodată oricărei alte persoane sau entităţi, nicio informaţie confidenţială divulgată lor sau despre care au luat cunoştinţă şi nu vor face publică nicio informaţie referitoare la recomandările primite în cursul sau ca rezultat al prestării serviciilor ce fac obiectul prezentului contract. Totodată, prestatorul şi personalul său nu vor utiliza în dauna achizitorului informaţiile ce le-au fost furnizate sau rezultatul studiilor, testelor, cercetărilor desfăşurate în cursul sau în scopul executării contractului.
    7. **14. CONFLICTUL DE INTERESE**

**14.1.** Prestatorul va lua toate măsurile necesare pentru a preveni ori stopa orice situaţie care ar putea compromite executarea obiectivă şi imparţială a contractului.

**14.2.** Achizitorul îşi rezervă dreptul de a verifica dacă măsurile luate sunt corespunzătoare şi poate solicita măsuri suplimentare dacă este necesar. Prestatorul se va asigura că personalul său, salariat sau contractat de el, inclusiv conducerea şi salariaţii din teritoriu, nu se află într-o situaţie care ar putea genera un conflict de interese. Prestatorul va înlocui, fără vreo compensaţie din partea achizitorului, orice membru al personalului său salariat ori contractat, inclusiv conducerea ori salariaţii din teritoriu, care se regăseşte într-o astfel de situaţie.

**14.3.** Prestatorul trebuie sa evite orice contact care ar putea sa-i compromită independenţa ori pe cea a personalului său, salariat sau contractat, inclusiv conducerea şi salariaţii din teritoriu. În cazul în care prestatorul nu-şi menţine independenţa, achizitorul, fără afectarea dreptului acesteia de a obţine repararea prejudiciului ce i-a fost cauzat ca urmare a situaţiei de conflict de interese, va putea decide încetarea de plin drept şi cu efect imediat a contractului, în condiţiile prevăzute în prezentul contract.

**15. DREPTURI DE PROPRIETATE INTELECTUALĂ**

**15.1.** Orice rapoarte şi date precum diagrame, schiţe, instrucţiuni, planuri, statistici, calcule, baze de date, software şi înregistrări justificative ori materiale achiziţionate, compilate ori elaborate de către prestator sau de către personalul său salariat ori contractat în executarea contractului de prestare servicii, vor deveni proprietatea exclusivă a achizitorului. După încetarea contractului de prestări servicii, prestatorul va remite toate aceste documente şi date achizitorului. Prestatorul va păstra copii ale acestor documente ori date, pe care nu le va utiliza în scopuri care nu au legătură cu contractul de prestare servicii, fără acordul scris prealabil al achizitorului.

**15.2.** Prestatorul nu va publica articole referitoare la serviciile care fac obiectul prezentului contract şi nu va face referire la aceste servicii în cursul prestării altor servicii pentru terţi şi nu va divulga nicio informaţie furnizată de achizitor, fără acordul scris prealabil al acestuia.

**15.3.** Orice rezultate ori drepturi, inclusiv drepturi de autor sau alte drepturi de proprietate intelectuală ori industrială, dobândite în executarea contractului de prestare servicii vor fi proprietatea exclusivă a achizitorului, care le va putea utiliza, publica, cesiona ori transfera aşa cum va considera de cuviinţă, fără limitare geografică ori de altă natură, cu excepţia situaţiilor în care există deja asemenea drepturi de proprietate intelectuală ori industrială.

**15.4.** Materialele foto/video/audio rezultate în urma derulării evenimentului vor fi predate Autorităţii Contractante, revenind în proprietatea exclusivă a acesteia. Toate datele, rapoartele, materialele achiziţionate, realizate sau pregătite de către Prestator pe durata contractului, vor fi confidenţiale şi proprietatea absolută a Autorităţii Contractante.

**16.5.** Prestatorul are obligaţia de a desemna într-un termen de 5 zile de la semnarea contractului persoana responsabilă cu derularea contractului.

**17. MODALITĂŢI DE PLATĂ**

**17.1.** Plata serviciilor prestate se efectuează prin ordin de plată, în contul prestatorului, în baza facturii fiscale emisă de prestator și acceptată de achizitor după încheierea procesului-verbal de recepție a serviciilor și/sau în baza Raportului și Notei de certificare a serviciilor prestate aprobate de beneficiar. Întocmirea facturii fiscale se face în termen de 5 zile lucrătoare după aprobarea rapoartelor de activitate de către Achizitor. Aprobarea rapoartelor de activitate se face în termen de 10 zile lucrătoare de la înregistrarea acestora la Achizitor. Orice clarificare cu privire la raportul de activitate se operează de către Prestator în termen de 3 zile lucrătoare. În cazul în care un raport de activitate are mai mult de 3 clarificări, se va returna ca fiind neacceptat.

**17.2.(1)**Plățile se vor efectua în termen de 30 zile de la data înregistrării facturilor la sediul beneficiarului.

**(2)** Factura este însoţită de Procesul verbal de recepţie a serviciilor, biletele de transport, listele de participanţi la eveniment semnate în original de către persoanele participante, precum şi baza de date/centralizatorul (în format pe hârtie şi format electronic). Plata se realizează de autoritatea contractantă în termen de 30 zile de la data primirii facturii de la prestator însoţită de toate documentele menţionate anterior. Toate documentele se prezintă în original.

**18. RECEPŢIE**

**18.1.** Achizitorul are dreptul de a verifica modul de prestare a serviciilor pentru a stabili conformitatea lor cu prevederile din propunerea tehnică şi din caietul de sarcini.

**18.2.** Recepţia serviciilor prestate se face în prezenţa reprezentanţilor părţilor.

**18.3.** Dacă serviciile prestate nu corespund cerințelor din caietul de sarcini și propunerii tehnice, achizitorul menționează în procesul verbal de recepţie activitățile care sunt neconforme menționând cerințele nerespectate/neîndeplinite, pentru evenimentul organizat.

**18.4.** Achizitorul are dreptul de a notifica imediat prestatorului, în scris, orice plângere sau reclamaţie care apare în timpul derulării evenimentului/contractului. La primirea unei astfel de notificări, prestatorul are obligaţia de a remedia orice deficienţă în cel mai scurt timp posibil sau în maxim 24 ore de la comunicarea neconformităţii, după caz, astfel încât să fie îndeplinite cerințele din caietul de sarcini și propunerea tehnică cu încadrare în valoarea contractului.

**19. MAJORĂRI DE ÎNTÂRZIERE**

**19.1.** În cazul în care, prestatorul nu își îndeplinește la termen obligațiile asumate prin contract sau le îndeplinește necorespunzător, atunci achizitorul are dreptul de a percepe dobânda legală penalizatoare prevăzută la art. 3 alin 21 din O.G. nr.13/2011 privind dobânda legală remuneratorie și penalizatoare pentru obligații bănești, precum și pentru reglementarea unor măsuri financiar-fiscale în domeniul bancar, cu modificările și completările ulterioare. Dobânda se aplică la valoarea serviciilor neprestate sau prestate necorespunzător pentru fiecare zi de întârziere, dar nu mai mult de valoarea contractului.

**19.2.** În cazul în care achizitorul, din vina sa exclusivă, nu își onorează obligația de plată a facturii în termenul prevăzut la art.17.2.(1), prestatorul are dreptul de a solicita plata dobânzii legale penalizatoare, aplicată la valoarea plății neefectuate, în conformitate cu prevederile art. 8 din Legea nr. 72/2013 privind măsurile  pentru combaterea întârzierii în executarea obligațiilor de plată a unor sume de bani rezulând din contracte încheiate între profesionisti și între aceștia și autorități contractante, dar nu mai mult decat valoarea contractului.

**20. ÎNCEPERE, FINALIZARE, ÎNTÂRZIERI, SISTARE**

**20.1** Prestatorul are obligaţia de a începe prestarea serviciilor în timpul cel mai scurt posibil de la primirea ordinului de începere a contractului emis de achizitor, dar numai după constituirea garanției de bună execuție.

**20.2** Serviciile prestate în baza contractului trebuie finalizate în termenul convenit de părţi, termen care se calculează de la data începerii prestării serviciilor.

**20.3.** În afara cazului în care achizitorul este de acord cu o prelungire a termenului de execuţie, orice întârziere în îndeplinirea contractului dă dreptul achizitorului de a solicita penalităţi prestatorului.

**21. ÎNCETAREA ȘI DENUNȚAREA UNILATERALĂ A CONTRACTULUI:**

**21.1**. Prezentul contract încetează în următoarele situații:

a) la expirarea duratei contractului pentru care a fost încheiat;

b) prin acordul comun al părților consemnat în scris;

c) în caz de dizolvare, lichidare, faliment;

d) achizitorul își rezervă dreptul de a denunța unilateral contractul printr-o notificare scrisă, adresată prestatorului cu 5 zile înainte de data la care dorește să-și înceteze efectele acest contract, fără nicio compensație. În acest caz, prestatorul are dreptul de a pretinde numai plata corespunzătoare pentru partea din contract îndeplinită până la data denunțării unilaterale a contractului.

**21.2.** Rezilierea contractului va opera de drept, fără a mai fi necesară punerea în întârziere a prestatorului, fără încuviințarea vreunei instanțe de judecată și fără a mai fi necesară îndeplinirea vreunei formalități prealabile și se va comunica în scris prin scrisoare recomandată cu confirmare de primire dacă:

a) prestatorul nu își îndeplinește și nu respectă obligațiile și termenele prevăzute în prezentul contract.

b) după semnarea contractului, prestatorul cesionează drepturile sale din prezentul contract sau subcontractează fără a avea acordul prealabil al achizitorului;

c) împotriva prestatorului a fost pronunţată o hotărâre având autoritate de lucru judecat cu privire la fraudă, corupţie, implicarea într-o organizaţie criminală sau orice altă activitate ilegală în dauna intereselor financiare ale CE;

**22. AMENDAMENTE**

**22.1** Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, în condițiile prevăzute de legislația în vigoare.

**23. FORŢA MAJORĂ**

**23.1** Forţa majoră este constatată de o autoritate competentă.

**23.2** Forţa majoră exonerează părţile contractante de îndeplinirea obligaţiilor asumate prin prezentul contract, pe toată perioada în care aceasta acţionează.

**23.3** Îndeplinirea contractului va fi suspendată în perioada de acţiune a forţei majore, dar fară a prejudicia drepturile ce li se cuveneau părţilor până la apariţia acesteia.

**23.4** Partea contractantă care invocă forţa majoră are obligaţia de a notifica celeilalte părţi, imediat şi în mod complet, producerea acesteia şi să ia orice măsuri care îi stau la dispoziţie în vederea limitării consecinţelor.

**23.5** Nu va reprezenta o încălcare a obligaţiilor din contractul de prestare servicii de către oricare din părţi situaţia în care executarea obligaţiilor este împiedicată de împrejurări de forţă majoră care apar după data semnării contractului de prestare servicii de către părţi.

**23.6** Prestatorul nu va răspunde pentru daune-interese/majorări de întârziere dacă, şi în măsura în care, întârzierea în executare sau altă neîndeplinire a obligaţiilor din prezentul contract de prestări servicii este rezultatul unui eveniment de forţă majoră. În mod similar, achizitorul nu va datora majorări de întârziere pentru plăţile cu întârziere, pentru neexecutare sau pentru rezilierea de către prestator pentru neexecutare, dacă, şi în măsura în care, întârzierea achizitorului sau altă neîndeplinire a obligaţiilor sale este rezultatul forţei majore.

**23.8** Cazul fortuit nu este exonerator de răspundere contractuală.

**24.SUBCONTRACTAREA**

**24.1. (1)** Prestatorul are obligaţia de a prezenta la încheierea contractului, toate contractele încheiate cu subcontractanţii desemnaţi.

**(2)** Lista subcontractanţilor, cu datele de recunoaştere ale acestora, cât şi contractele încheiate cu aceştia se constituie în anexe la contract.

**24.2.** **(1)** Prestatorul este pe deplin răspunzător faţă de achizitor de modul în care îndeplineşte contractul.

**(2)** Subcontractantul este pe deplin răspunzător faţă de prestator de modul în care îşi îndeplineşte partea sa din contract.

**24.3.** Prestatorul are obligaţia, în cazul în care părţi din contract le subcontractează după semnarea prezentului contract, de a încheia contracte cu subcontractanţii desemnaţi, în aceleaşi condiţii în care el a semnat contractul cu achizitorul.

**25. SOLUŢIONAREA LITIGIILOR**

**25.1** Achizitorul şi prestatorul vor face toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legatură cu îndeplinirea contractului.

**25.2** Dacă, după 15 zile de la începerea acestor tratative neoficiale, achizitorul şi prestatorul nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti competente.

**26. CESIUNEA**

**26.1** Prestatorului îi este interzisă cesionarea obiectului contractului.

**26.2.** Prestatorul poate cesiona dreptul său de a încasa contravaloarea serviciilor prestate, în condiţiile prevăzute de dispoziţiile Codului Civil, cu acceptul achizitorului, obligaţiile născute rămânând în sarcina părţilor contractante, astfel cum au fost stipulate şi asumate îniţial.

**26.3**  Solicitările de plată către terţi pot fi onorate numai după operarea unei cesiuni în condiţiile articolului 26.2.

**26.4.** Încălcarea art. 26.1 şi art.26.2 dă dreptul Achizitorului la aplicarea pactului comisoriu reglementat de art. 1553 din Legea nr. 287/2009 privind Codul Civil, contractul fiind reziliat de plin drept, fără punere în întârziere, fără acţiune în justiţie şi fără nicio altă formalitate prealabilă.

**27. LIMBA CARE GUVERNEAZĂ CONTRACTUL**

**27.1** Limba care guvernează contractul este limba română.

**28. COMUNICĂRI**

**28.1. (1)** Orice comunicare între părţi, referitoare la îndeplinirea prezentului contract, trebuie să fie transmisă şi în scris.

**(2)** Orice document scris trebuie înregistrat atât în momentul transmiterii cât şi în momentul primirii.

**28.2.** Comunicările între părţi se pot face şi prin telefon, fax sau e-mail cu condiţia confirmării în scris a primirii comunicării.

**29. LEGEA APLICABILĂ CONTRACTULUI**

**29.1** Contractul va fi interpretat conform legilor din România.

**30. DISPOZIŢII FINALE**

**30.1**Contractul cuprinde....... pagini și a fost încheiat astăzi.............

**30.2** Prezentul contract a fost încheiat în trei exemplare, două pentru achizitor şi unul pentru prestator.

|  |  |
| --- | --- |
| **ACHIZITOR**  **Agenția Națională pentru Egalitate de Șanse, între Femei și Bărbați**    **Secretar de stat,** | **PRESTATOR**  **………………………………………**  **Administrator,** |